Ο **Γιόβελ Ζούσμαν** (γεννήθηκε στις 12 Μαΐου 1998) είναι Ισραηλινός επαγγελματίας καλαθοσφαιριστής της Άλμπα Βερολίνου της 1ης Γερμανίας και της Ευρωλίγκας. Με ύψος 2.01 μέτρων, παίζει στις θέσεις των σούτινγκ γκαρντ και σμολ φόργουορντ. Ο Ζούσμαν αναδείχθηκε Πολυτιμότερος Παίχτης (MVP) του Ευρωπαϊκού Πρωταθλήματος Νέων Ανδρών της FIBA του 2018. Ονομάστηκε Αμυντικός Παίκτης της Χρονιάς στο Ισραηλινό Πρωτάθλημα για το 2020.

Βιογραφία
---------

Ο Γιόβελ Ζούσμαν γεννήθηκε στο Κφαρ Σάμπα του Ισραήλ, σε μία εβραϊκή οικογένεια. Μεγάλωσε στη Νετάνια και έπαιξε για την ομάδα νέων της Ελίτζουρ Νετάνια. Έγινε μέλος του Ινστιτούτου Γουίνγκεϊτ και της Μακάμπι Τελ Αβίβ στα τέλη της εφηβείας του.

Αθλητική σταδιοδρομία
---------------------

Το 2015 ο Ζούσμαν ξεκίνησε την επαγγελματική του σταδιοδρομία στη Μακάμπι Τελ Αβίβ. Στις 18 Οκτωβρίου 2015 ο Ζούσμαν έκανε το επαγγελματική πρώτη εμφάνισή του σε ένα παιχνίδι του του ισραηλινού πρωταθλήματος (ISBL), σε μία νίκη με 85–70 επί της Μπνέι Χερζλίγια, καταγράφοντας δύο πόντους από τον πάγκο. 

Στις 24 Αυγούστου 2016 ο Ζούσμαν δόθηκε δανεικός στη Μακάμπι Ρανανά της 2ης Ισραήλ. Σε 28 παιχνίδια που έπαιξε με την Ρανανά, είχε μέσο όρο 11,7 πόντους, 3,6 ριμπάουντ, 2,3 ασίστ και 1,8 κλεψίματα ανά παιχνίδι, ενώ ευστοχεί με 41 τοις εκατό στα τρίποντα. Ο Ζούσμαν βοήθησε την Ρανανά να φτάσει στα Πλέι Οφ της 2ης Ισραήλ με το πρώτο εισιτήριο, αλλά τελικά αποκλείστηκε από τη Μακάμπι Χοντ Χασαρόν στους Προημιτελικούς.

### Μακάμπι Τελ Αβίβ

Στις 27 Ιουλίου 2017 ο Ζούσμαν υπέγραψε τετραετή επέκταση συμβολαίου με τη Μακάμπι Τελ Αβίβ. Στις 8 Ιουνίου 2018, ο Ζούσμαν ονομάστηκε το ανερχόμενο αστέρι του Ισραηλινού Πρωταθλήματος του 2018.  Ο Ζούσμαν βοήθησε τη Μακάμπι να κερδίσει το Ισραηλινό Λιγκ Καπ του 2017 και το Ισραηλινό Πρωτάθλημα του 2018.

Στις 11 Ιανουαρίου 2019 ο Ζούσμαν σημείωσε επίδοση σταδιοδρομίας στην Ευρωλίγκα με 15 πόντους, ευστοχώντας με 6 στα 6 σουτ εντός πεδιάς για να πάει μαζί με έξι ριμπάουντ και δύο κλεψίματα, σε μία νίκη με 93–76 επί της ΤΣΣΚΑ Μόσχας.  Στις 31 Ιανουαρίου 2019, ο Ζούσμαν αναδείχθηκε ο Ισραηλινός παίκτης του μήνα, για παιχνίδια που παίχτηκαν τον Ιανουάριο.  Ο Ζούσμαν βοήθησε τη Μακάμπι να κερδίσει το Ισραηλινό Πρωτάθλημα του 2019, κερδίζοντας τον δεύτερο συνεχόμενο τίτλο του Ισραηλινού Πρωταθλήματος στη διαδικασία.

Στις 27 Ιουνίου 2019, ο Ζούσμαν εντάχθηκε στους Κλίβελαντ Καβαλίερς για το Σάμερ Λιγκ του NBA του 2019. 

Ονομάστηκε Αμυντικός Παίκτης της Χρονιάς στο Ισραηλινό Πρωτάθλημα για το 2020.

### Άλμπα Βερολίνου

Στις 6 Αυγούστου 2021, υπέγραψε με την Άλμπα Βερολίνου της 1ης Γερμανίας.

### Μικρές Εθνικές ομάδες Ισραήλ

Ο Ζούσμαν ήταν μέλος των εθνικών ομάδων του Ισραήλ κάτω των 16, κάτω των 18 και κάτω των 20 ετών.

Τον Ιούλιο του 2017 ο Ζούσμαν βοήθησε την ισραηλινή ομάδα νέων ανδρών να φτάσει στους τελικούς του Ευρωπαϊκού Πρωταθλήματος Νέων Ανδρών της FIBA του 2017, όπου τελικά έχασε από την Ελλάδα. Ο Ζούσμαν τελείωσε την διοργάνωση με μέσο όρο 16,3 πόντους, 5,7 ριμπάουντ και 1,9 ασίστ ανά παιχνίδι.

Τον Ιούλιο του 2018, ο Ζούσμαν οδήγησε την ισραηλινή ομάδα νέων ανδρών στο χρυσό μετάλλιο στο Ευρωπαϊκό Πρωτάθλημα Νέων Ανδρών της FIBA του 2018. Ολοκλήρωσε την διοργάνωση με μέσο όρο 14,4 πόντους, 4,7 ριμπάουντ, 3,6 ασίστ και 2,3 κλεψίματα ανά αγώνα. Ο Ζούσμαν ονομάστηκε Πολυτιμότερος Παίχτης (MVP) του τουρνουά και κέρδισε επίσης μια θέση στην καλύτερη ομάδα όλου του τουρνουά, μαζί με τον συμπαίκτη του Ντένι Αβντίγια.  

### Εθνική ομάδα ανδρών Ισραήλ

Ο Ζούσμαν είναι μέλος της εθνικής ομάδας καλαθοσφαίρισης του Ισραήλ. Στις 23 Φεβρουαρίου 2018, ο Ζούσμαν έκανε την πρώτη του εμφάνιση για την ανδρική ομάδα σε αγώνα προκριματικών για το Παγκόσμιο Πρωτάθλημα Καλαθοσφαίρισης της FIBA του 2019 απέναντι στη Μεγάλη Βρετανία .

Στατιστικά σταδιοδρομίας
------------------------

Υπόμνημα|   ΣΑ | Συνολικοί αγώνες |   ΒΑΣ  | Συμμετοχές ως βασικός |  ΛΑΓ  | Λεπτά συμμετοχής ανά αγώνα |
|  ΕΣ%  | Ποσοστό ευστοχίας σουτ |  3Π%  | Ποσοστό ευστοχίας τριπόντων |  ΕΒ%  | Ποσοστό ευστοχίας ελευθέρων βολών |
|  ΡΑΓ  | Ριμπάουντ ανά αγώνα |  ΑΑΓ  | Ασίστ ανά αγώνα |  ΚΑΓ  | Κλεψίματα ανά αγώνα |
|  ΜΑΓ  | Μπλοκαρίσματα ανά αγώνα |  ΠΑΓ  | Πόντοι ανά αγώνα |  ΒΔΑ  | Βαθμολογία δείκτη απόδοσης (PIR) |
|  **Έντονα**  | Η καλύτερη επίδοση |

### Ευρωλίγκα

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΜΑΓ | ΠΑΓ | ΒΔΑ |
| --- | --- | --- | --- | --- | --- | --- | --- | --- | --- | --- | --- | --- | --- |
| 2015–16 | Maccabi | 1 | 0 | 2.7 | .000 | .000 | .000 | .0 | .0 | .0 | .0 | .0 | .0 |
| 2017–18 | Maccabi | 14 | **4** | 8.0 | .450 | .364 | **1.000** | .8 | .6 | .3 | .1 | 1.8 | 1.9 |
| 2018–19 | Maccabi | **30** | 2 | **14.7** | **.459** | **.375** | .846 | **2.0** | **1.2** | **.7** | **.2** | **3.0** | **3.7** |
| Career | 45 | 6 | 12.3 | .457 | .372 | .875 | 1.6 | 1.0 | .5 | .2 | 2.6 | 2.1 |

Παραπομπές
----------

1. ↑  «יובל זוסמן בדרך לצמרת הכדורסל: "אם לא מאמינים, לא מגיעים לשום מקום"». *mynetraanana.co.il* (στα Εβραϊκά). 31 Ιουλίου 2017. Αρχειοθετήθηκε από το πρωτότυπο στις 22 Ιουλίου 2018. Ανακτήθηκε στις 31 Ιουλίου 2017.
2. ↑  «Winner League, Game 2: Herzeliya Vs M. Tel-Aviv». *basket.co.il*. 18 Οκτωβρίου 2015. Ανακτήθηκε στις 18 Οκτωβρίου 2015.
3. ↑  «סיבוב פרסה: יובל זוסמן חתם ברעננה, רינסקי חוזר». *leumitbasket* (στα Εβραϊκά). 24 Αυγούστου 2016. Ανακτήθηκε στις 24 Αυγούστου 2016.
4. ↑  «Yovel Zoosman signs with Maccabi Tel Aviv». *Sportando.basketball*. 27 Ιουλίου 2017. Ανακτήθηκε στις 27 Ιουλίου 2017.
5. ↑  «מצטייני עונת 2017/18 בליגת ווינר סל». *basket.co.il* (στα Εβραϊκά). 8 Ιουνίου 2018. Ανακτήθηκε στις 8 Ιουνίου 2018.
6. ↑  «CSKA Moscow vs. Maccabi FOX Tel Aviv - Game». *EuroLeague.net*. 11 Ιανουαρίου 2019. Ανακτήθηκε στις 11 Ιανουαρίου 2019.
7. ↑  «שחקן החודש הישראלי: יובל זוסמן» (στα he). *basket.co.il*. January 31, 2019.. Ανακτήθηκε στις January 31, 2019.
8. ↑  «Cavs Announce 2019 Salt Lake City Summer League Roster». *NBA.com*. 27 Ιουνίου 2019. Ανακτήθηκε στις 28 Ιουνίου 2019.
9. ↑  «Von Maccabi Tel Aviv Zu Alba: Dreijahresvertrag Für Yovel Zoosman». *albaberlin.de* (στα Γερμανικά). 6 Αυγούστου 2021. Ανακτήθηκε στις 6 Αυγούστου 2021.
10. ↑  «Zoosman in the 2017 FIBA Europe Under-20 Championship». *fiba.com*. 23 Ιουλίου 2018. Αρχειοθετήθηκε από το πρωτότυπο στις 20 Ιουλίου 2017. Ανακτήθηκε στις 23 Ιουλίου 2018.
11. ↑  «Israel swingman Zoosman snatches up MVP honors». *fiba.basketball*. 22 Ιουλίου 2018. Ανακτήθηκε στις 22 Ιουλίου 2018.
12. ↑  «Zoosman in the 2018 FIBA Europe Under-20 Championship». *fiba.basketball*. 22 Ιουλίου 2018. Ανακτήθηκε στις 22 Ιουλίου 2018.
13. ↑  «Israel v Great Britain boxscore - FIBA Basketball World Cup 2019 European Qualifiers». *fiba.basketball*. 23 Φεβρουαρίου 2018. Ανακτήθηκε στις 25 Ιουλίου 2018.

Εξωτερικοί σύνδεσμοι
--------------------

* Ο Γιόβελ Ζούσμαν στο archive.fiba.com
* Ο Γιόβελ Ζούσμαν στο basket.co.il
* Ο Γιόβελ Ζούσμαν στο euroleague.net
* Ο Γιόβελ Ζούσμαν στο realgm.com